Manaqib Sayyid Ja'far Al-Barzanji 

(Dinukil daripada blog Halagah) 


Sayyid Ja'far bin Sayyid Hasan bin Sayyid 'Abdul Karim bin Sayyid Muhammad bin Sayyid Rasul al- 
Barzanji adalah seorang ulama besar keturunan Junjungan Nabi M dari keluarga Saadah al-Barzanji yang 
masyhur berasal dari Barzanj di Iraq. Beliau dilahirkan di Kota Madinah al-Munawwarah pada tahun 1 126H. 
Segala usul Sayyid Ja'far semuanya merupakan ulama terkemuka yang terkenal dengan ilmu dan amal, 
keutamaan dan kesholehan. Habib Prof. Dr. Muhammad bin 'Alwi bin 'Abbas al-Maliki 4 ® (jika ada orang 
berbangga-bangga dengan gelar Dr.nya dalam bidang hadits, maka aku nyatakan bahawa Al-Habib 
Muhammad al-Maliki 4 ® ini juga telah meraih gelar Dukturahnya dalam bidang hadits pada usianya 25 tahun 
dari Harvard dan Oxfordnya dunia Islam iaitu Universiti al-Azhar asy-Syarif, oleh itu jika kamu berbangga- 
bangga dengan kesarjanaan versi dukturah ini, maka simpanlah dulu Dr. kamu tu dalam poket) dalam "Haul 
Ihtifaal bi dzikra al-Mawlid an-Nabawi asy-Syarif" menulis pada halaman 99 :- 

Al-'Allaamah al-Muhaddits al-Musnid as-Sayyid Ja'far bin Hasan bin 'Abdul Karim al-Barzanji adalah 
MUFTI ASY-SYAFFIYYAH di Kota Madinah al-Munawwarah. Telah berlaku perselisihan tentang tarikh 
kewafatannya, di mana sebahagiannya menyebut yang beliau meninggal pada tahun 1177H. Imam az- 
Zubaidi dalam "al-Mu'jam al-Mukhtash" menulis bahawa beliau wafat tahuni 184H, di mana Imam az- 
Zubaidi pernah berjumpa dengan beliau dan menghadiri majlis pengajiannya di Masjid Nabawi yang mulia. 
Beliau adalah pengarang kitab mawlid yang masyhur dan terkenal dengan nama "Mawlid al-Barzanji". 
Sebahagian ulama menyatakan bahawa nama karangannya tersebut sebagai "I'qdul Jawhar fi mawlid an- 
Nabiyyil Azhar". Mawlid karangan beliau ini adalah di antara kitab mawlid yang paling tersohor dan paling 
luas tersebar ke pelosok negeri 'Arab dan Islam, baik di Timur maupun di Barat. Bahkan ramai kalangan 
'Arab dan 'Ajam yang menghafalnya dan mereka membacanya dalam perhimpunan-perhimpunan agama 
yang munasabah. Kandungannya merupakan khulaashah (ringkasan) sirah Nabawiyyah yang meliputi kisah 
lahir Baginda, perutusan baginda sebagai rasul, hijrah, akhlak, peperangan sehingga kewafatan 
Baginda 

Kitab "Mawlid al-Barzanji" ini telah disyarahkan oleh al-'Allaamah al-Faqih asy-Syaikh Abu 
'Abdullah Muhammad bin Ahmad 4® yang terkenal dengan panggilan BaTlisy yang wafat tahun 1299H 


dengan satu syarah yang memadai, cukup elok dan bermanfaat yang dinamakan "al-Qawl al-Munji 'ala 
Mawlid al-Barzanji" yang telah banyak kali diulang cetaknya di Mesir. 

Ikhwah lihat, bagaimana Habib Muhammad menyatakan bahawa Sayyid Ja'far adalah seorang 
'allaamah, seorang muhaddits lagi musnid yang menjadi sanad dan sandaran umat. Jadi bagaimana kita 
tergamak membuka mulut kita dan menggerakkan lidah kita yang tidak bertulang untuk mencemoh dan 
merendah-rendahkan pribadi seperti Sayyid Ja'far, Mufti Syafi'iyyah di Kota Madinah. Allahu ... Allah. 

Sebagaimana dinyatakan oleh Buya al-Maliki di atas, mawlid Sidi Ja'far al-Barzanji ini telah 
disy arahkan pula oleh para ulama kenamaan umat ini. Antara yang masyhur mensyarahkannya ialah Syaikh 
Muhammad bin Ahmad 'Ilyisy al-Maaliki al-'Asy'ari asy-Syadzili al-Azhari yang mengarang kitab "al-Qawl 
al-Munji 'ala Mawlid al-Barzanji". Beliau ini adalah seorang ulama besar keluaran al-Azhar asy-Syarif, 
bermazhab Maliki lagi Asy'ari dan menjalankan Thoriqah asy-Syadziliyyah. Beliau lahir pada tahun 1217H 
(1802M) dan wafat pada tahun 1299H (1882M). Beliau bukanlah calang-calang ulama pula, ketinggian 
ilmunya dapat dilihat dalam kitab-kitab karangannya yang bernilai tinggi, antaranya : "Hidaayatul Muriid li 
'Aqiidati Ahlit Tauhiid", "Syarah al-’Aqaa-idul Kubra lis Sanusi", "Haasyiah 'ala Syarhish Shoghir lid- 
Dardiir", "Minhul Jaliil 'ala Mukhtashar Khaliil" dan "Hidaayatus Saalik ila Aqrabil Masaalik fi Furu'il 
Fiqhil Maaliki". 

Selain Syaikh Ba'ilisy, ulama kita kelah ir an Banten, Pulau Jawa, yang terkenal sebagai ulama dan 
penulis yang produktif dengan banyak karangannya. Sayyidul 'Ulama-il Hijaz, an-Nawawi ats-Tsani, Syaikh 
Muhammad Nawawi al-Bantani al-Jawi 4« turut menulis syarah yang lathifah bagi "Mawlid al-Barzanji" dan 
karangannya itu dinamakannya "Madaarijush Shu'uud ila Iktisaa-il Buruud". Manakala, seorang keturunan 
Sayyid Ja'far al-Barzanji yang mempunyai nama yang sama dengan beliau, iaitu Sayyid Ja'far bin Sayyid 
Isma'il bin Sayyid Zainal 'Abidin bin Sayyid Muhammad al-Hadi bin Sayyid Zain yang merupakan suami 
kepada satu-satunya anak Sayyid Ja’far al-Barzanji, telah juga menulis syarah bagi "Mawlid al-Barzanji" 
tersebut yang dinamakannya "al-Kawkabul Anwar 'ala 'Iqdil Jawhar fi Mawlidin Nabiyil Azhar". Sayyid 
Ja'far ini juga adalah seorang ulama besar keluaran al-Azhar asy-Syarif. Beliau juga merupakan seorang 
Mufti Syafi'iyyah. Karangan-karangan beliau banyak, antaranya: "Syawaahidul Ghufraan 'ala Jaliyal Ahzan 
fi Fadhaa-il Ramadhan", "Mashaabiihul Ghurar 'ala Jaliyal Kadar" dan "Taajul Ibtihaaj 'ala Dhau-il Wahhaaj 
fi Israa' wal Mi'raaj". Beliau juga telah menulis sebuah manaqib yang menceritakan perjalanan hidup dan 
ketinggian nendanya Sayyid Ja'far al-Barzanji dengan jodol "ar-Raudhul A'thar fi Manaqib as-Sayyid Ja'far". 
Allahu ... Allah, dunia Islam kaya dengan khazanah keilmuan. Luas melaut ilmu para ulama kita. Cuma kail 


kita yang panjang sejengkal tak mampu menduga kedalaman lautan tersebut... Allahu... Allah. Oleh itu, 
janganlah jadi seumpama "katak di bawah tempurung" atau dalam shighah Mr. Sammy - "tempurung atas 
katak", hanya kenal sorang dua ulama terus menyerang dan menghukum orang lain yang tidak sefaham. 
Kepada yang merasakan Mufti Sidi Ja'far al-Barzanji hanya seorang lelaki seperti dirinya atau beranggapan 
dia mufti, aku pun mufti, eloklah cari kitab-kitab tersebut dan kaji pribadi dan sejarah hidup Sidi Ja'far al- 
Barzanji yang mawlid karangannya telah lumrah jadi bahan bacaan dan amalan umat ini. Lepas tu cari 
cermin tengok muka sendiri dan buat perbandingan. 

Berbalik kepada Sidi Ja'far al-Barzanji, selain dipandang sebagai mufti, beliau juga menjadi khatib di 
Masjid Nabawi dan mengajar di dalam masjid yang mulia tersebut. Beliau terkenal bukan sahaja kerana ilmu, 
akhlak dan taqwanya, tapi juga dengan kekeramatan dan kemakbulan doanya. Penduduk Madinah sering 
meminta beliau berdoa untuk hujan pada musim-musim kemarau. Diceritakan bahawa satu ketika di musim 
kemarau, sedang beliau sedang menyampaikan khutbah Jumaatnya, seseorang telah meminta beliau 
beristisqa' memohon hujan. Maka dalam khutbahnya itu beliau pun berdoa memohon hujan, dengan serta 
merta doanya terkabul dan hujan terus turun dengan lebatnya sehingga seminggu, persis sebagaimana yang 
pernah berlaku pada zaman Junjungan Nabi % dahulu. Menyaksikan peristiwa tersebut, maka sebahagian 
ulama pada zaman itu telah memuji beliau dengan bait-bait syair yang berbunyi :- 

Dahulu al-Faruuq dengan al-'Abbas beristisqa' memohon hujan 
Dan kami dengan Ja'far pula beristisqa' memohon hujan 
Maka yang demikian itu wasilah mereka kepada Tuhan 
Dan ini wasilah kami seorang Imam yang 'aarifin 

Sidi Ja'far al-Barzanji wafat di Kota Madinah dan dimakamkan di Jannatul Baqi\ sebelah bawah 
maqam nenda-nenda beliau dari kalangan anak-anak perempuan Junjungan Nabi M- Allahu ... Allah. Bertuah 
sungguh Sayyid Ja'far. Karangannya membawa umat ingatkan Junjungan Nabi M, membawa umat kasi hk an 
Junjungan Nabi M, membawa umat rindukan Junjungan Nabi %. Setiap kali karangannya dibaca, pasti 
sholawat dan salam dilantunkan buat Junjungan Nabi %. Juga umat tidak lupa mendoakan Sayyid Ja'far yang 


telah berjasa menyebarkan keharuman pribadi dan sirah kehidupan makhluk termulia keturunan Adnan. 
Allahu ... Allah. 

Ya Allah ampunkan pengarang jalinan mawlid indah nyata 
Sayyidina Ja’far kepada Barzanj temisbah dirinya 
Kejayaan berdamping denganMu hasilkan baginya 
Juga kabul segala harapan dan cita-cita 

Jadikanlah dia bersama muqarrabin berkediaman dalam syurga 

Tutupkan segala keaiban dan kelemahannya 

Segala kekurangan dan kekeliruannya 

Seumpamanya 

Ya Allah harap dikumia juga 

Bagi penulis, pembaca serta pendengarnya 

Kegigihan beliau menuntut ilmu: 

Semasa kecilnya beliau telah belajar Al-Quran dari Syeikh Ismail Al-Yamani, dan belajar tajwid serta 
membaiki bacaan dengan Syeikh Yusof As-So’iedi dan Syeikh Syamsuddin Al-Misri.Antara guru-guru 
beliau dalam ilmu agama dan syariat:- 

- Syed Abdul Karim Haidar Al-Barzanji 


- Syeikh Yusuf Al-Kurdi- Syed Athiyatullah Al-Hindi. 

Beliau kemudiannya berhijrah dan menetap di Mekah selama lima tahun. Di sana beliau telah belajar 
daripada ulamak-ulamak terkenal, antaranya: - 

- Syeikh Athaallah ibn Ahmad Al-Azhari 

- Syeikh Abdul Wahab At-Thanthowi Al-Ahmadi 

- Syeikh Ahmad Al-Asybuli 

Beliau juga telah diijazahkan oleh sebahagian ulama’, antaranya:- 

- Syeikh Muhammad At-Thoyib Al-Fasi 

- Syed Muhammad At-Thobari- Syeikh Muhammad ibn Hasan Al-A’jimi 

- Syed Musthofa Al-Bakri 

- Syeikh Abdullah As-Syubrawi Al-Misri 

Ilmu-ilmu yang dikuasai: 

Syed Ja’far Al-Barzanji telah menguasai banyak cabang ilmu, antaranya: Shoraf, Nahu, Manthiq, Ma’ani, 
Bayan, Adab, Fiqh, Usul Fiqh, Faraidh, Hisab, Usuluddin, Hadis, Usul Hadis, Tafsir, Hikmah, Handasah, 
A’rudh, Kalam, Lughah, Sirah, Qiraat, Suluk, Tasawuf, Kutub Ahkam, Rijal, Mustholah... 

Karangan beliau: - 

- (*JL»j «uU- ii! jAjSl' ^ ^ j jAjJri oip (kitab maulid yang dikenali dengan Maulid Barzanji) 


Kemasyhuran beliau: 

Beliau telah diiktiraf dan mendapat kedudukan di sisi pembesar Mekah dan Madinah, serta menteri- 
menteri Kerajaan Uthmaniah. Tersebarlah kemasyhuran dan kehebatan beliau keseluruh pelusuk dunia Islam, 
sehinggakan beliau dikenali ramai. Karangan-karangan beliau telah diterima dan dipuji oleh ulama’ -ulama’ 
sezaman denganya sehingga tersebarnya tulisan beliau dikalangan penuntut ilmu. 

Sifat-sifat beliau: 

Mempunyai akhlak yang terpuji, jiwa yang bersih, sangat pemaaf dan pengampun, zuhud, amat 
berpegang dengan Al-Quran dan Sunnah, wara’, banyak berzikir, sentiasa bertafakkur, mendahului dalam 
membuat kebajikan bersedekah, dan s pemurah,... 

Dari riwayat hidup Syed Ja’far Al-Barzanji di atas, jelas kepada kita bahawa beliau bukannya calang- 
calang orang seperti yang didakwa oleh sesetengah pihak. Bahkan beliau menjawat jawatan Mufti Madinah 
Munawwarah sekian lama yang menunjukkan kepada kita ketinggian ilmu beliau dan kesolehan beliau. 

Harapan penulis agar kita tidak terburu-buru mengutuk dan merendahkan ulama’ -ulama’ Islam. 
Walaupun kita tidak bersetuju pada sesetengah perkara yang khilafiah, janganlah kita terus menghentam dan 
membidaahkan lawan kita. Selagi mana perkara tersebut ijtihadiah, contohnya pada menghukumkan hadis 


atau beramal dengannya, sepatutnya kita mengikut kaedah fiqh (jaia 'i Ijtihad tidak dapat 

membatalkan ijtihad yang lain. Semoga segala yang baik daripada tulisan ini dapat diambil manfaatnya, dan 
jika ada kesilapan, sama-samalah kita perbetulkannya. 


Rujukan:l. Al-Kawakib Al-Anwar syarh Al-Maulid An-Nabawi, karangan Syed Ja'far ibn Al-Barzanji (keturunan Syed 
Ja'far Al-Barzanji pengarang Maulid), wafat pada tahun 1317 H bersamaan 1899 M, tahqiq Nada Farj Darwisy, disemak 
oleh Institut Pengkajian Akademik Universiti Azhar, cetakan Markaz ibn Al-Athar litthurath, muka surat 647-650. 

2. Kasyfuz Zunun 'an Asami Al-Kutub wal Funun, karangan Haji Khalifah, cetakan 1999 M Darul Fikr, Beirut, bab jim 
'ja'far', jilid 5, muka surat 211. 

3. Al-Asybah wan Nazhair, Jaluddin As-Suyuthy, cetakan ketiga 2005 M Darul Kutub Al-Ilmiah, Beirut, jilid 2, muka 
surat 225. 

